તા. 21ના રોજ આપની આવકમાં વધારો થશે. નોકરીમાં નવી તક માટે અથવા નવી શરૂઆત માટે કોઈ જગ્યાએ ઇન્ટરવ્યુ આપ્યો હોય તો તેમાં સફળતા મળે. નોકરીમાં પ્રમોશન મળે. ધંધામાં ગ્રાહકોની સંખ્યા વધે. અટવાયેલા સરકારી અને કાયદાકીય કામકાજ પૂર્ણ થાય. તા. 22 અને 23 દરમિયાન દિવસો લાભદાયક છે. ઘરમાં કોઈ માંગલિક કાર્યક્રમનું આયોજન થશે. સંતાન માટે સગાઈની વાત ચાલી શકે છે. પરિવાર સાથે પૂરો સમય પસાર કરશો. ભૌતિક વસ્તુની ખરીદી માટે સમય સારો છે. આપના મનની મહત્ત્વકાંક્ષા પુરી થાય. વડીલો તથા મિત્રોનો સહકાર મળે. તા. 24, 25 અને તા. 26ના રોજ બપોર સુધીનો સમય બારમે ચંદ્ર હોવાથી કષ્ટદાયક રહેશે. કામમાં વ્યસ્તતા રહેશે છતાં કામ સમયસર પુરા નહીં કરી શકવાથી પરેશાની અનુભવશો. મનમાં અશાંતિ રહેશે. સ્વાસ્થ્યમાં તકલીફ રહેશે. આંખની તકલીફ ઉદ્ભવે. ખર્ચાનું પ્રમાણ વધુ રહે. પરિવારના સભ્યોનો સાથ ન મળે. શત્રુઓથી અને ષડયંત્રથી બચવું. તા. 26 બપોર પછી સમય ધીરેધીરે અનુકૂળ થશે અને તા. 26 બપોર પછી અને તા. 27 દરમિયાન આપની રાશિમાંથી ચંદ્ર પસાર થતા સ્વાસ્થ્ય સંબંધી પરેશાનીઓ ઓછી થશે. આવકના નવા સ્ત્રોત તરફ ધ્યાન રહેશે. સંપત્તિના ખરીદી-વેચાણના કારણે વ્યસ્ત રહેશો. આપના કાર્ય સ્થળ પર સ્થિતિ સામાન્ય રહેશે. ધન સંબંધી બાબતોમાં આપ વૃદ્ધિ મેળવશો.